潑濺鬅客嘅一個出名例子有《恐懼鬥室系列》（Saw）呢個系列嘅戲嘅故仔講一個連環殺人狂捉走佢嘅受害人，並且將佢啲受害人擺喺一啲佈滿危險機關嘅密室當中，要佢哋「玩遊戲」嘗試克服呢啲機關，而啲機關係設計到受害人一旦失敗，就會當場死亡，而且死法仲多數都好血腥，例如係監生俾機關將佢斬成兩橛或者劏開佢個肚呀噉，成日搞到啲角色內臟四濺。